CELEX: 32010D0143
Language: ro
Date: 2010-03-05 00:00:00
Title: 2010/143/: Decizia Comisiei din 5 martie 2010 privind o contribuție financiară a Uniunii la măsurile de urgență de combatere a bolii veziculoase a porcului în Italia în 2009 [notificată cu numărul C(2010) 1192]

6.3.2010   
            
            
               RO
            
            
               Jurnalul Oficial al Uniunii Europene
            
            
               L 56/12
            
         DECIZIA COMISIEI
   din 5 martie 2010
   privind o contribuție financiară a Uniunii la măsurile de urgență de combatere a bolii veziculoase a porcului în Italia în 2009
   [notificată cu numărul C(2010) 1192]
   (Numai textul în limba italiană este autentic)
   (2010/143/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia 2009/470/CE a Consiliului din 25 mai 2009 privind anumite cheltuieli în domeniul veterinar (1), în special articolul 3 alineatul (4),
   întrucât:
   
               (1)
            
            
               Decizia 2009/470/CE stabilește procedurile care reglementează contribuția financiară a Uniunii la măsuri veterinare specifice, inclusiv măsuri de urgență. În conformitate cu articolul 3 alineatul (2) din respectiva decizie, statele membre beneficiază de o contribuție financiară cu condiția să întreprindă măsuri pentru eradicarea bolii veziculoase a porcului.
            
         
               (2)
            
            
               Boala veziculoasă a porcului este o boală virală infecțioasă care, din punct de vedere clinic, nu se deosebește de febra aftoasă, provocând, din acest motiv, perturbări ale schimburilor comerciale în cadrul Uniunii și ale exporturilor către țări terțe.
            
         
               (3)
            
            
               În 2009, s-au înregistrat focare de boală veziculoasă a porcului în Italia. Recrudescența acestei boli reprezintă un risc serios pentru șeptelul Uniunii. În conformitate cu articolul 3 alineatul (2) din Decizia 90/424/CEE a Consiliului (2), Italia a luat măsuri pentru combaterea acestor focare.
            
         
               (4)
            
            
               În cazul unui focar de boală veziculoasă a porcului, există riscul ca agentul patogen să se răspândească la alte ferme de porcine din statul membru respectiv și, de asemenea, în alte state membre și țări terțe, prin intermediul comerțului cu porci vii sau cu produse derivate din aceștia.
            
         
               (5)
            
            
               Decizia Comisiei 2005/779/CE din 8 noiembrie 2005 privind anumite măsuri de sănătate animală împotriva bolii veziculoase a porcului în Italia (3) stabilește normele de sănătate animală cu privire la boala veziculoasă a porcului pentru regiunile din Italia, care sunt recunoscute ca fiind indemne de boala veziculoasă a porcului, precum și pentru acelea care nu au fost recunoscute ca fiind indemne de această boală. Autoritățile italiene au satisfăcut cererile de informații prevăzute la articolul 11 din decizia respectivă.
            
         
               (6)
            
            
               Articolul 3 alineatul (6) prima liniuță din Decizia 2009/470/CE stabilește norme privind procentajul costurilor suportate de statele membre care poate fi acoperit prin contribuția financiară a Uniunii.
            
         
               (7)
            
            
               Plata unei contribuții financiare din partea Uniunii la măsurile de urgență de eradicare a bolii veziculoase a porcului face obiectul normelor stabilite prin Regulamentul (CE) nr. 349/2005 al Comisiei din 28 februarie 2005 de stabilire a normelor privind finanțarea comunitară a intervențiilor de urgență și a combaterii anumitor boli ale animalelor menționate în Decizia 90/424/CEE a Consiliului (4).
            
         
               (8)
            
            
               Italia și-a respectat în întregime obligațiile tehnice și administrative în conformitate cu articolul 3 alineatul (4) din Decizia 2009/470/CE și cu articolul 6 din Regulamentul (CE) nr. 349/2005.
            
         
               (9)
            
            
               La 21 mai 2009 și la 10 iunie 2009, Italia a prezentat o estimare a costurilor suportate pentru aplicarea măsurilor de eradicare a bolii veziculoase a porcului.
            
         
               (10)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Contribuția financiară acordată de Uniune Italiei
   Italia poate beneficia de o contribuție financiară din partea Uniunii la costurile suportate de statul membru respectiv pentru aplicarea măsurilor de combatere a bolii veziculoase a porcului în 2009, în conformitate cu articolul 3 alineatul (2) din Decizia 2009/470/CE.
   Articolul 2
   Destinatar
   Prezenta decizie se adresează Republicii Italiene.
   
      Adoptată la Bruxelles, 5 martie 2010.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 155, 18.6.2009, p. 30.
   
      (2)  JO L 224, 18.8.1990, p. 19.
   
      (3)  JO L 293, 9.11.2005, p. 28.
   
      (4)  JO L 55, 1.3.2005, p. 12.